Ulutsha olufundayo silindele ukuba basincede naba shumayeli ukulukutaza emfundweni ngakumbi xa bemipezu kwentaba ye Tsiyone bebiza aboni. Siti kodwa sakuva amazwi anje ngala siwa pauleyo kwenye indodana ngomnye umhla, soyike ngati imfundo inikwa ibala elibi. Kuyinto eqelekileyo kwabanye ukuqala intshayelelo yentshumayelo ngokuti—Au, niyazi zihlobo zam ukuba andifundanga, kodwa akunanto, ngokuba nemfundo ayincedi nto, kuba siti isibalo, “imfundo eninzi iyagezisa—Bapi otile notile izityudeni ? Babaleka nemfundo.” Yati enye imambane—“ Ababantu bafundileyo ndabagqiba mna ukubaqonda.—Abamazi u-Tixo—usitele ngapayakwe Geo­graphy nama Latine nozi Greek, nozi Grammar. Zingqeqe aba niti zityudeni, zona ziti yakuvuka inyamakazi edotyeni kufuneke ukuba zifunqulwe ukuze ziyibone apo isingakona. Abam- boni u-Tixo kuba base dotyeni lemfundo yelizwe.” Well, okwetu tina Mr. Mshumayeli, elona Dobo line ngozi, elibanga ukuba umoni alablekane nendlela yezulu lidobo lokuswela ukwazi—lidobo lemfundo emfutshane—lidobo lobutyakala, ne- dobo lokuti imfama ikokele ezinye imfama. Hayi ukuba mnandi ukwazi nge nkwenkwezi, ukuze ube nokubonga owazenzayo. Hayi ukuba mnandi ukwazi ngomhlaba nobukulu bobungcwalisa bawo, ngentaba, nelwandle, nezixeko zawo kunye nabemi bazo—amawaka-waka entlanga—uze untinge ukumbule kumtombo wazo zonke izinto u Tixo, utsbo ngento oyazi nzulu ukuti.

“ Wazidala into zonke  
Wena Tixo wedwa.”

Akuko namnye kubafundi abaninzi kunene besi *Gidimi,* ongasiranela ngokulitanda kakulu i Hewu, kungeko nepeni le betu eseke senzelwa yona ngabemi balo, kususela komdala kuse komnci, kwindoda nakumfazi, kumfana nakwintombi, engabanga ukuba silitande ngokudluliseleyo kunezinye indawo. Kodwa ntwana sike sayifumana kwelo yikatsi esaka sayifumana ku Mr. Matumbu, nento eninzi yezituko, neziqalekiso, ezenzelwa embilinini yinto eninzi kwelozwe. Kunjenje nje ke siyatemba ukuba akusakubako Mfengu, Mxosa, Msutu, wosiciugela ukuba kungokuba sisekeleze nto e Hewu, ngoku siza kwenza olu “ Pawana ” nje. Mhla kwabiwa amabaso kwintsapo eqwele enye eziklasini ngalo nyaka, asibanga nakunceda ukuba singakupi i *lead pencil* zetu engxoweni zipaule indawo yokuba mayelana kuzo zonke i klasi, ngakumbi kwezinosapo oluvela e Hewu, amabaso amkelwa lusapo Iwelozwe. Kwakwi klasi zo Mr. Smith, ibaso le *Geometry* lesibini lafunyanwa yinkwenkwe yase Hewu pakati kogxudululu Iwamakwenkwe abe linga nawa Pesheya kwe Nciba u *James Mvimbana* wase Mta. Kwi klasi ezingezantsi, kweka Crawshaw ibaso elipambili lapuma no *Isaac Siyobi,* wakwase Mta. Kute kona kwakufika ezintombini savakala sisiti, Yin’le! lakukulisa ngoku : Onke amabaso okuqala eqiza lokuqala atshayelwa ngu *Emily Zantsi* wakwase Mta. Kwi klasi yesibini ezibalweni *(Arithmetic)* ibe ngu *Sarah Ann Tukwayo* wase Mceula e Kamastone. Emva koku siya kuba ngabokuqala ukumbeta emlonyeni owobuya ati nge Hewu kungade kuvele nto na e Nazarete yase S. Africa, kuba esisenzo sosapo siteta ngapezu kwamazwi. Hewu ! likusukile namhla igama lobu Nazarete ! Hamba ngoxolo!

Amabenubentsu e Ngqakaqa—Isibonakalo 1. Ngomnye umhla kwahlatywa umkosi ezibondeni zase Bayi kwatiwa, nanku umntu efihliwe e Alaxambeni ene pokisi. Zapuma izibonda sezixobe amaqekeza e Camphor lento imhlope kujojwa yona. Zaya zafika kulendlu. Yayinqaba owoqala angene! Ubonakele u Mr. M. ejikela ngasemva kwendlu eya kuvula ifestile. Wabonakala omnye eposa utuli pezulu efuna ukuqonda apo umoya usinga kona. Ewufumene uvakele ekwaza ku Mr. M. esiti, Suka ngapo—suka efestileni umoya uza ngapo—kwelela! Kutiwa lento ihamba nomoya—“ Yeka ukunduluka kuka M efestileni! Kuyakutiwani ngoku! Yabonakala enye indoda ivula kuhle—inyongoba ingena ngati icotela iramcwa, yada yeza kulo we kambile umnyango, yanyondla, iwubambile kanye umoya, seyi wate nta amehlo. Itene gaga nomfazi, yati, ngokuzomeleza—Yini? Ungubani? Unani? “ Ute ukupendula—Epi? Ulahlekwe ngubani? Ukuba bendinani?”—“Unanike? “Ndi- ne Alasisi”“Oh! Bota ke no Masisi ! Yinile! Safana sa xamleke betu.” *[Exeunt]* Isibonakalo II. Umongameli we Loca­tion ufumane ulure luvela kwa Mpundu lokuba kuko umfo omana esiti uyafa, kuti kwakutiwa makuyiwe egqireni lomlungu ale, abe noko engayimisi eyona ndawo ite *matyeli* kuye. Zafunzwa kwa kona inja zakomkulu sezihamba zijoja lamaqezu e Camphor. Agaleleka, yati kuba le ngu Ngqupantsi ongena festile kwabangeka aye ngase mnyango. Hayi namhla abehla angena. “ Pakama mfondini—ungubani, unani ? “ Ndim, O ndiyafa, yini! nindipumele ngani?”—“Pakama bo sikubone, kubuhlungu pi ? Ungabi une Ngqakaqa.” “ Hayi bo ! benzani ababafo ? Niti ndingafihla na? Esam isifo *singapa bo.”* Yatsho yalata ngase Gwanisheni. Ate lamadoda, Au, hluba kambe sibone-—yahluba—Oh! Hi—ukwele ihashe elingwevu! “ Au-au-au namsakudyabaza nenjenje yinto yokuba kunge kuhlinzwa impuku le! ”—“ Bota ke ”—“Ewe Botani, nikulibale enikubonileyo.”—*[Exeunt.]*

UKUVALWA KWESIKOLO E LOVEDALE.

Intsapo yesi sikolo igodukele ukupumla ngo 20 December, umhla kanjako ekwabiwa amabaso kwintsapo eyatwal’ indwe kumagqiza efunda nawo. Lamabaso abiwe kwintlanganiso eyabise kerkeni yalapa. U Alex. Stewart, Esq., umantyi wase Dikeni esesihlalweni, inguye kanjako owati wasisandla sokunika intsapo oko kwayo. Emva kokuba intlanganiso ivulwe ngomtandazo ngu Rev. W. J. B. Aloir, M.A., u

Mr. STEWART, C.C. & R.M. ute ukuvalwa kwesikolo kuhlala kuba yinto emnandi ko Titshala, kwintsapo, nakubazali. U Titshala nentsapo bafumana ukupumla, abazali bafumana ixesha lokubona abantwana babo. Ukunikwa kwamab'aso bekufanele ukuba yimpembelelo kwabo bangawafumananga. Abatabati mabaso asingabo abadlulisele kanye kwabanye, kunokwenzeka ukuba ntwana ibifuneka kwabanye ibiyinkutalo. Ukukutala— belifanele ukuba lilizwi abakolose ngalo bonke. Akasakuba bambezela ngamazwi, woti ke acele u Dr. Stewart ukuba afunde ingxelo yonyaka. Okwenene u

Rev. Dr. STEWART usondele wafunda ingxelo ende, equke amanani abefundiswa apa, umlisela nomtinjana, abepatelele ku 422. Intlaulo yemfundo ngalo nyaka yabamnyama ibe £1,939 ; eyaba mhlope £670: iqukiwe, £2,609. Imali esesikweliti £570. Ute u Gqira lomnyaka asinguwo ekungatiwa ubu m’bi mayelana nemicimbi yesi sikolo. Akukov’ukwenza lamanqaku ufunde ingxelo ka Mr. A. Geddes, opete umsebenzi wokulungiselela udodana izixaso, njalo njalo, neka Rev. W. J. B. Moir, M.A., neka Mr. A. Smith, M.A., ye klasi zabo ze Theology nezinye i klasi ezipambili. Akuzigqiba ezo ungene kwezo Titshala be klasi ezisaquba umsebenzi ongepi kakulu—zo Mr. W. G. Duncan, ofundisa iqela elipambili, no Mr. A. Goodger, elilandelayo, no Mr. Crawshaw ofundisa iqela elisepantsi. Emva koku ufunde eka Mrs. Muirhead, owongamele isikolo sentombi, neka Miss Alexander otungisayo. Ingxelo zabongameli bamashishini zo Mr. T. R. Clack, ngokushicilela; Mr. A. Fairlie, ngoku-Tunga incwadi; Mr. J. Gray, ngokucwela; Sir. A. Livingstone, ngoku-Baza imiti yenqwelo; Sir. J. Mbane, ngokukanda; Mr. Paul Xiniwe, yo Cingo ; neye Editor ye *Sigidimi Sama-Xosa*; neyenkundla yamatyala omlisela. Igqityiwe lengxelo u

MGCINI-SIHLALO, wenze mabini matatu ngezinto azive kwingxelo ezo, wati pakati kwezinye izinto azitetayo, okokwake yena akayiqondi inteto yokuba mangafundiswa umntu omnyama, mafunde ukusebenza ngezandla kupela, kuba nokuba kukuyipina intsebenzo imfundo etile iyafuneka. Ewe umsebenzi yinto elungileyo. Uyilungele ingqondo, nomzimba emayiti indodana nganye itandane nokusebenza esitiyeni ngezandla nokuba yintonina umsebenzi wayo. Enye into amakayi paule kukungafiki ngexesha kwabamnyama emsebenzini. Okokwake yena yinto alinga ngawo onke amaxesha ukuqala umsebenzi ngexesha. Incinane impumelelo enokulindelwa xa lendawo inganonelelwanga. Emva kwake amazwi aposwe ngu

Rev. J. READ, (wase Katala) ote: Seloko wacayitiswa kuhamba kwe mfundo. Ingxelo imkolise kakulu. Leyo yo Alpati wo Cingo ete yabandakanya indawo yokuba abamnyama, nabangama qaba bangene ekulusebenziseni ucingo ngoku imvuyisile. Into leyo ibonisa ukuba amandla. osiyazi ayancipa. Yena ucinga ukuba abantu abamnyama basingela pambili. Uvuyisiwe kukuva ukuba abamnyama bafundiswa i Greek ne Hebrew. Wagqiba inteto emnandi ngokunqwenelela itamsanqa pezu kwesi sikolo. Emva kwake kutete u Mfundisi wama Bulu wase Dikeni u

Rev. B. B. KEET ote yena uli Bulu. Yena isi Ngesi wasifunda ngengxakeko pantsi kom Skotshi [Professor Kyd, wase Alurraysburg— Editor.] Okwesake isiqu akana budlelane nentlanganiso apa ekutiwa yi Bond eyateta ngoku casene nomsebenzi owenziwa apa e Lovedale. Ukuba kuko bani unyelisa umsebenzi wezikolo ezinje ngezi, ubefanel’ ukuza kuzibonela ukuze agqoboke. Umsebenzi ohanjiswayo apa ubange ukuba acinge ngenteto eti, *multum in parvo,* angati ukuyi kumshela, apa e Lovedale kwenziwa okuninzi kwindawo encinane. Icebo angalinika amadodana lelokuba asebenzise yonke imizuzwana ayifumanayo. Abo bacase i Lovedale bekunqweneleka beze kuzibonela, bebeya kufumana ukuba ngumsebenzi wabo ukuba bakutaze abo bapete umsebenzi Uvuyisiwe kukubako kulo ntlanganiso. Angati igunyana analo uyazama ukulisebenzisa ngohlobo lokuncedisa esi sikolo. Angati kumlisela nomtinjana, *Bene orasse bene studiosse,* okukukuti, ngulowo utandaza kakuhle, ofunda kakuhle. Uyayinandipa indawo yokuba ixesha elitile linikelwa ekufundweni kwe zi Balo. Kulandele u

Rev. P. J. MZIMBA ote, akasakuba senza nteto kuba intsapo seyi nxanelwe ukwamkela amabaso. Ingxelo ibe yemnandi. Emva koku teta ngemfuneko yemfundo koza kungena eshishinini. Ubulele amadodana afundela ubufundisi ngohlobo oluhle aqube ngalo, wati kulawo acinga ngokuyinqamlela imfundo, mawapulapule kumacebo aba fundisi bawo, kuba ngabo abayaziyo into engaba lilungelo lawo. Lonke usapo malu kumbule ukuba inqobo ngu Kristu, maba funde kuye babeya kuba luncedo kuhlanga lwa kowabo.

Ekupeleni kwezinteto amabaso abelwe ama qwela. Iqela elifundela ubufundisi kunye neli pambili elipantsi ko Mr. Smith no Mr. Aloir alabelwanga mabaso kuba alisentsapo.

KWI COLLEGE DEPARTMENT.

Rev. W. J. B. Moir, M.A., Mr. Andbew Smith, M.A.,

William Govan Bennie, Augustus Wels.h, Henry Magocoba, Louis Joel, Vivian Frames, Solomon Bala, James Mvimbana, Henry Robert­son.

THIRD YEAR’S CLASS.

Mr. Duncan.

Thomson Sepuru, Dayi Mnsomi, Archibald Vice, John Sepuru, Josiah Mqwebu, Timothy Zuma.